Foto: protoday.uz Davlat soliq xizmati organlarida kadrlarini yangilash bo‘yicha tizimli ishlar amalga oshirilib, sohaga zamonaviy fikrlaydigan, soliq to‘lovchilarning o‘z majburiyatlarini bajarishlarida va huquqlaridan foydalanishlarida ishonchli hamkori va yordamchisi bo‘ladigan, Davlat byudjyetini himoya qilib, soliqqa tortiladigan bazani kengaytiradigan rahbar xodimlar jamlanmoqda. Kun.uz’ga ma’lum bo‘lishicha, joriy yil avgust oyi davomida respublikaning 34ta tuman va shahar davlat soliq inspeksiyalariga yangi rahbarlar qo‘yildi. Jumladan, Toshkent shahrida 6ta, Jizzax, Samarqand va Sirdaryo viloyatlarida 4tadan, Namangan, Toshkent va Farg‘ona viloyatlarida 3tadan davlat soliq inspeksiyalariga boshliqlar tayinlandi.